צבעי ידיים

צבעי ידיים לחינוך ולטיפול 
האמנית והמחנכת האמריקאית רות פייסון שואו זכתה להכרה על כך שהכניסה את השימוש בצבעי ידיים ככלי לחינוך אמנותי בארצות הברית. רות פיתחה טכניקות לשימוש בצבעי ידיים בזמן שעבדה ברומא ובשנת 1931 רשמה פטנט על צבעי ידיים בטוחים לשימוש שאינם מכילים חומרים רעילים. לאחר שהיא פיתחה את צבעי הידיים ככלי לשימוש אמנותי וביטוי עצמי של ילדים, היא גם הקדישה תשומת לב ליתרונות הטיפוליים של צבעי ידיים. המחזאי והבמאי האמריקאי קרל מנינגר פנה לשואו בבקשה ללמד בבית ספר ובעקבות כך היא לימדה שימוש בצבעי ידיים בבית הספר סאות'ארד בעיר טופיקה בקנזס. בהמשך שואו הייתה יועצת במחלקה הפסיכיאטרית בבית החולים ממוריאל באוניברסיטת קרוליינה הצפונית בצ'אפל היל. במהלך עבודתה בבית החולים היא פגשה את הפסיכולוג ג'ון תומאס פיין. פיין אימץ את הטכניקות של שואו והמשיך בעבודה בטכניקות אלו עד מותו בשנת 1969.

כיום, עבודתם של שו ופיין ממשיכה בבית הספר ובסטודיו על שם שואו בעיר דורהאם בצפון קרוליינה. בריאן קארי, המייסד והמנהל של בית הספר והסטודיו על שם שואו, פגש את תומאס פיין בשנת 1985 במסגרת תערוכת ציורים של רות שואו. קארי התמחה אצל פיין במשך שבע שנים, ולאחר מכן בילה שבע שנים נוספות בלימוד הטכניקה של שואו, השפה האמנותית שלה והטכניקות אותן פיתחה. 

 טכניקה 
שמאל|ממוזער|מבוגרים משתמשים בצבעי ידיים
למרות שהשם של הטכניקה מרמז לכאורה על כך שמשתמשים בצבעים אלו באמצעות האצבעות בלבד, לרוב משתמשים גם בחלקים נוספים של הידיים. על ידי שימוש בחלקים נוספים של הידיים, הצבעים בעצם מוחלקים על גבי הנייר בשלב הראשון ורק לאחר מכן מופעלת עבודה איטית ומדויקת יותר באצמעות כף היד והאצבעות. לעיתים משתמשים גם בכלים אחרים כמו ספוגים, בדים וכלים נוספים כדי להשיג מרקמים מסוימים.

ניק בנג'מין, אמן המשתמש בצבעי ידיים, אומר שהוא משתמש בטכניקה כי "ציור שמן באמצעות האצבעות מאפשר לי ליצור קשר אמיתי ביני לבין העבודה. זה גם מאפשר מיזוג מורכב של צבעים עזים. התוצאה הסופית היא ציור שמעורר עניין מתמשך, משהו שרוצים להסתכל עליו שוב ושוב".

אמנית ציור אצבעות פופולרית נוספת היא אייריס סקוט, שמשתמשת רק בידיה משום שהיא פועלת לפי האינטואיציה שלה.

על פי עבודת מחקר שנעשתה באוניברסיטת ייל, צבעי ידיים שטופלו שוב ושוב על אותו נייר באמצעות טכניקת הדקורציה הצרפתית דקלקומניה, נוטים ליצור פרקטלים.שמאל|ממוזער|ציור ak האמן גאו צ'יפיי: "ציור אצבעות של עצי נשר ואורן" מוצג במוזיאון שנגחאי
 חומרים 
צבעי ידיים הם לא רעילים ולרוב ניתן לקנות אותם באריזות של שישה צבעים שונים. ניתן להכין את הצבעים גם ממוצרים ביתיים שאינם רעילים כמו קמח או עמילן תירס (קורנפלור).

בחלק מהמסגרות החינוכיות בהן משתמשים בצבעי ידיים נוהגים להשתמש באינסטנט פודינג כחומר בסיס להכנת צבעי ידיים, מה שמבטל את הצורך להרחיק את אצבעות הילדים מהפה בעת העבודה עם צבעי הידיים.

 ראו גם 

 תנועה אמנותית
 מכירות הציורים היקרות ביותר

 קישורים חיצוניים 


 המרכז האקדמי לוינסקי-וינגייט, ד"ר אורלי יזדי-עוגב: פעילויות יצירה להנאה ולטיפוח חושי-תנועתי
 סמינר הקיבוצים, שמרית גרוס שטרית: כחומר ביד היוצר - שימוש בחומרים בטיפול באמנות כביטוי למצב רגשי

 הערות שוליים 

קטגוריה:טכניקות ציור
קטגוריה:ציור
קטגוריה:אמנות: חומרי גלם